సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పాలీ ఉమ్రిగర్ అవార్డు అందుకున్న కోహ్లి
ప్రతిరోజు వంద శాతం కాదు.. 120 శాతం కష్టపడతా. క్రికెట్‌లోని మూడు ఫార్మట్లలో ఫామ్‌
TNN | Updated:
Mar 9, 2017, 08:19AM IST
మైదానంలో గత కొంతకాలంగా పరుగుల వరద పారిస్తున్న భారత కెప్టెన్ విరాట్ కోహ్లి చేతికి మరోసారి పాలీ ఉమ్రిగర్ అవార్డు సగర్వంగా చేరింది. బెంగళూరులో జరిగిన బీసీసీఐ వార్షిక అవార్డుల కార్యక్రమంలో విరాట్ కోహ్లి ఈ అవార్డును అందుకున్నాడు. 2015-16 సీజన్&zwnj;లో భారత్ తరఫున అన్ని ఫార్మాట్లలో అత్యధిక పరుగులు చేసిన కోహ్లిని బీసీసీఐ &lsquo;అత్యుత్తమ క్రికెటర్&zwnj;&rsquo;గా ఎంపిక చేసి ఈ అవార్డు ఇవ్వాలని ఇటీవల నిర్ణయించింది. అతనితో పాటు అదే సీజన్&zwnj;లో వెస్టిండీస్&zwnj;తో జరిగిన నాలుగు టెస్టుల సిరీస్&zwnj;లో 17 వికెట్లు పడగొట్టిన స్పిన్నర్ రవిచంద్రన్ అశ్విన్&zwnj;ని &lsquo;దిలీప్ సర్దేశాయ్&rsquo; అవార్డుతో బీసీసీఐ సత్కరించింది. విరాట్ కోహ్లి ఈ అవార్డు అందుకోవడం కెరీర్&zwnj;లోనే మూడోసారి గతంలో 2011-12, 2014-15 సీజన్ల&zwnj;లో అందుకున్నాడు.
అవార్డు స్వీకరించిన అనంతరం విరాట్ కోహ్లి మాట్లాడుతూ &lsquo;ప్రపంచంలోనే అత్యుత్తమ క్రికెటర్లలో ఒకడిగా ఉండాలని నేను ఆశిస్తున్నాను. దీని కోసం ప్రతిరోజు వంద శాతం కాదు.. 120 శాతం కష్టపడతా. క్రికెట్&zwnj;లోని మూడు ఫార్మట్లలో ఫామ్&zwnj; చాటేందుకు ప్రతిసారీ ప్రయత్నిస్తాను. భారత జట్టుకు ఆడటం జాబ్&zwnj;లాగా కాకుండా ఓ అవకాశం, బాధ్యతగా భావిస్తా. 2015 నా కెరీర్&zwnj;నే సమూలంగా మార్చేసింది&rsquo; &rsquo; అని వివరించాడు. ఇటీవల బెంగళూరులో ఆస్ట్రేలియాతో ముగిసిన రెండో టెస్టులో భారత్ 75 పరుగుల తేడాతో ఘన విజయం సాధించిన విషయం తెలిసిందే.